Sabališkių koplyčia
54°47′12″š. pl. 24°41′34″r. ilg.﻿ / ﻿54.786581°š. pl. 24.692882°r. ilg.﻿ / 54.786581; 24.692882 Sabališkių kapinių koplyčia, arba De Raesų ir Broel-Pliaterių šeimų koplyčia-mauzoliejus, stovi Elektrėnų miesto Sabališkių kapinėse, tarp Elektrėnų ir Abromiškių, į pietus nuo magistralės  A1  Vilnius–Kaunas–Klaipėda  ir Sabališkių kaimo. 1992 m. koplyčia paskelbta regioniniu architektūros, dailės ir sakraliniu paminklu, įtraukiant į LR Kultūros vertybių registrą. Anksčiau koplyčioje buvo atliekamos įvairios pamaldos: vietiniai gyventojai rengdavo gegužines, birželines pamaldas, kartais vykdavo šv. Mišios. Dabar koplyčia atidaroma tik per Vėlines.